কাল শুরু ভারত-অস্ট্রেলিয়া ওডিআই সিরিজ, কখন কোথায় দেখবেন

স্পোর্টস ডেস্ক: রবিবার পার্থের (Perth) অপ্টাস স্টেডিয়ামে (Optus Stadium) অস্ট্রেলিয়া বনাম ভারত (AUS vs IND) একদিনের সিরিজের প্রথম ম্যাচ। এই সিরিজে খেলা হবে তিনটি ম্যাচ। ভারতের দুই সেরা তারকা বিরাট কোহলি (Virat Kohli) এবং রোহিত শর্মাকে (Rohit Sharma) ফের দেখা যাবে নীল জার্সি গায়ে, ব্যাট হাতে। কাজেই এই সিরিজ নিয়ে আগ্রহ তুঙ্গে। তিন ম্যাচ মিলিয়ে ইতিমধ্যেই ১,৭৫,০০০ টিকিট বিক্রি হয়ে গিয়েছে বলে খবর।

এই সিরিজে নেই ভারতের এক নম্বর পেসার জসপ্রীত বুমরা (Jasprit Bumrah)। নেই তারকা অলরাউন্ডার হার্দিক পান্ডিয়াও। লোয়ার মিডল অর্ডার সেই কারণে কিছুটা চাপে থাকবে। দায়িত্ব নিতে হবে নীতীশ কুমার রেড্ডি, অক্ষর প্যাটেল এবং ওয়াশিংটন সুন্দরকে। পেস বিভাগে আছেন মহম্মদ সিরাজ, হর্ষিত রানা এবং অর্শদীপ সিং।

আরও পড়ুন: শিল্ড ফাইনালে আজ ডার্বি, আগাম দীপাবলি কোন ক্লাবে?

রবিবার (১৯ অক্টোবর) ভারতীয় সময় সকাল ৯টায় খেলা শুরু। স্টার স্পোর্টস নেটওয়ার্কে সরাসরি সম্প্রচারিত হবে। স্মার্টফোনে দেখতে হলে খুলতে হবে জিও হটস্টার অ্যাপলিকেশন। ঠিকমতো ইন্টারনেট কানেকশন থাকলে বিনামূল্যেই দেখা যাবে ম্যাচের লাইভ স্ট্রিমিং।

এই ম্যাচ এবং গোটা সিরিজেই নজর থাকবে রো-কো জুটির উপর। রোহিতের হাত থেকে ওডিআই ফর্ম্যাটের অধিনায়কত্ব শুভমন গিলের হাতে তুলে দেওয়া নিয়ে তুমুল শোরগোল পড়েছে। রোহিত-কোহলি ২০২৭ বিশ্বকাপ খেলবেন কি না তা নিয়ে জল্পনা চলছে। এই পরিস্থিতিতে এই তিন ম্যাচের সিরিজ দুই সিনিয়র তারকার জন্য অত্যন্ত গুরুত্বপূর্ণ। বলা যায়, দুজনের ভবিষ্যত নির্ভর করছে।